Source: http://pozsk.sk/podnikovy-vybor-odborovych-organizacii-spp-distribucia/informacie-podnikoveho-vyboru-ozo-spp-distribucia/
Timestamp: 2019-03-18 16:09:05+00:00

Document:
Informácie podnikového výboru OZO SPP-Distribúcia - SLOVAK GAS TRADE UNION
Predseda POZ prevzal od zamestnávateľa stanovisko k návrhu novej Kolektívnej zmluvy na roky 2020-2022 za PV OZO SPP-distribúcia. Zamestnávateľ vo svojom stanovisku vyjadril nesúhlas s návrhom novej Kolektívnej zmluvy na roky 2020-2022 za PV OZO SPP-distribúcia a neprijal žiaden z navrhovaných bodov.
Zamestnávateľ navrhol PV OZO SPP-distribúcia postup, ktorý podľa zamestnávateľa zabezpečí sociálny dialóg v spoločnosti SPP-distribúcia, a.s. Zamestnávateľ chce spracovať analýzu vývoja relevantných ukazovateľov vývoja spoločnosti, tieto prerokuje a následne schváli v orgánoch spoločnosti. Následne vypracuje protinávrh Kolektívnej zmluvy na roky 2020-2022, ktorý predloží PV OZO SPP-distribúcia v 14. kalendárnom týždni roka 2019. Pred zahájením samotného kolektívneho vyjednávania chce zamestnávateľ svoj protinávrh Kolektívnej zmluvy na roky 2020-2022 odprezentovať členom PV OZO SPP-distribúcia na Fóre sociálnych partnerov, ktoré by sa malo uskutočniť v mesiaci apríl 2019.
Podnikový výbor OZO SPP-distribúcia predložil prostredníctvom predsedu POZ návrh novej Kolektívnej zmluvy na roky 2020-2022 generálnemu riaditeľovi SPP-distribúcia, a.s. V súlade s platnou kolektívnou zmluvou očakávame do 20 pracovných dní stanovisko zamestnávateľa k návrhu novej Kolektívnej zmluvy na roky 2020-2022.
V Bratislave sa konalo zasadnutie podnikového výboru OZO SPP-D, ktoré viedol predseda POZ Pavol Korienek (v zastúpení za predsedu PV OZO SPP-D). Zasadnutie PV OZO SPP-D sa riadilo schváleným programom:
Rokovanie k návrhu Kolektívnej zmluvy SPP-distribúcia, a.s. na roky 2020 – 2022. V návrhu novej KZ na roky 2020-2022 za POZ boli zapracované požiadavky zamestnancov spoločnosti SPP-distribúcia, a.s. v oblasti odmeňovania, dovolenky nad rámec ZP, odstupného, odchodného, príplatku za pohotovosť, cieľovej odmeny, náhrad príjmu počas PN a pod.
Rôzne. V bode rôzne boli prerokované nasledovné body:
Informácia o zámeroch zamestnávateľa k poskytovaniu zákonom stanoveného príspevku na rekreácie zamestnancov v zmysle Zákonníka práce, § 152/a). O zámeroch zamestnávateľa členov PV OZO SPP-D informoval riaditeľ sekcie ĽZ, kvality, BOZP a E Ing. Kajánek František. Spoločne s členmi PV OZO SPP-D prebrali návrh zamestnávateľa, kde sa urobili rôzne korekcie možností využitia Kafetérie benefitov aj na rekreačné poukazy. Samozrejme, všetko je na rozhodnutí zamestnanca, či bude využívať doterajšiu formu čerpania Kafetérie benefitov, alebo sa rozhodne pre novú formu (časť Kafetérie benefitov využije na rekreačný poukaz). O všetkých alternatívach využitia Kafetérie benefitov bude zamestnávateľ informovať zamestnancov. Upravený návrh zamestnávateľa na doplnenie novej alternatívy využitia Kafetérie benefitov členovia PV OZO SPP-D schválili.
schválenie zástupcu za POZ do Komisie pre digitalizáciu a inteligentný priemysel pri KOZ SR.
Vo Svite sa konalo zasadnutie podnikového výboru OZO SPP-D, ktoré viedol predseda PV OZO SPP-D Milan Boris. Zasadnutie PV OZO SPP-D sa riadilo schváleným programom:
Príprava návrhu Kolektívnej zmluvy SPP-D na roky 2020 až 2022.
Členovia podnikového výboru OZO SPP-D sa zúčastnili Fóra sociálnych partnerov (FSP) so zástupcami zamestnávateľa spoločnosti SPP-Distribúcia,a.s. Na FSP zástupcovia zamestnávateľa informovali členov PV OZO SPP-D o aktuálnej situácii v spoločnosti SPP-Distribúcia,a.s. FSP pokračovalo diskusiou o rôznych problémoch, týkajúcich sa zamestnancov.
Na FSP sa prerokovali nasledujúce témy:
Ekonomika a plnenie cieľov k 30.9.2018
plnenie ekonomických ukazovateľov
plnenie cieľov sekcií
Kvalita a efektivita údržby k 30.9.2018
evidencia účtovných demontáží
vnútorný kontrolný systém – čerpanie PHM
Sociálny fond – tvorba a čerpanie k 30.9.2018
implementácia dodatku č. 2 platnej KZ
náhradný odpočinok
Zamestnanecký prieskum 2018
Naše Vianoce 2018
Príprava tém na nasledujúce fórum sociálnych partnerov SPP-D
Podnikový výboru OZO SPP-D prerokoval žiadosť zamestnávateľa o prerokovanie výpovede v zmysle § 74 Zákonníka práce so zamestnancami SPP-D (ukončenie pracovného pomeru podľa § 63 ods. 1 písm. b) zákonníka práce pre nadbytočnosť) s účinnosťou k 1.7.2018 s nasledovným stanoviskom: S výpoveďou pre nadbytočnosť v zmysle § 63, ods. 1, písm. b) Zákonníka práce so zamestnancami v súlade s ustanovením § 74 Zákonníka práce vyjadrujeme nesúhlas.
Podnikový výboru OZO SPP-D prerokoval žiadosť zamestnávateľa o prerokovanie výpovede v zmysle § 74 Zákonníka práce so zamestnancami SPP-D (ukončenie pracovného pomeru podľa § 63 ods. 1 písm. e) zákonníka práce za závažné porušenie pracovnej disciplíny) výpoveďou s nasledovným stanoviskom: Podnikový výbor odborových organizácií SPP-distribúcia, a.s. (ďalej len PV OZO SPP-D) Vašu žiadosť prerokoval a s rozviazaním pracovného pomeru so zamestnancom nesúhlasí.
Dňa 25.4.2018 sa konalo stretnutie predsedu POZ Pavla Korienka s riaditeľom sekcie ĽZ, kvality, BOZP a E SPP-D Ing. Kajánkom k téme – problematika nastavenia systému hodnotenia zamestnancov NO. Na stretnutí informoval predseda POZ riaditeľa sekcie ĽZ, kvality, BOZP a E o návrhoch k riešeniu problémov ohľadom hodnotenia výkonu, ktoré boli spracované pracovnou skupinou predsedov PV OZO SPP-D. Riaditeľ sekcie ĽZ, kvality, BOZP a E informoval o aktuálnom stave k danej téme a o možných úpravách hodnotiaceho systému od 1.1.2019.
Dňa 18.4.2018 sa konalo zasadnutie pracovnej skupiny predsedov PV OZO SPP-D k problematike odmeňovania a systému hodnotenia zamestnancov na pracovnej pozícii kontrolór neoprávnených odberov (NO). Na zasadnutí pracovnej skupiny sa zúčastnili predseda POZ Pavol Korienek, predseda PV OZO SPP-D Milan Boris, predseda OZO Komárno Július Maráz a podpredseda OZO Košice Miroslav Groško. Zasadnutie pracovnej skupiny bolo z dôvodu spracovania podnetov od pracovníkov oddelenia NO na problémy systému hodnotenia výkonu ich práce. Na základe diskusie boli vypracované závery a návrhy k riešeniu problémov ohľadom hodnotenia výkonu, o ktorých bude predseda POZ informovať zamestnávateľa.
Dňa 18.4.2018 sa konalo zasadnutie škodovej komisie SPP-D z dôvodu posúdenia škodových prípadov. Za POZ sa na zasadnutí škodovej komisie zúčastnil predseda POZ Pavol Korienek (člen škodovej komisie bez hlasovacieho práva s možnosťou pripomienkovania riešených škodových prípadov).
Riešenie nových škodových prípadov:
Dňa 12.4.2018 sa konalo zasadnutie komisie bezpečnosti a ochrany zdravia pri práci v spoločnosti SPP-distribúcia,a.s.
Na zasadnutí komisie zúčastnili:
Za zamestnávateľa : Za zamestnancov:
Zdenka Midriaková Pavol Korienek
Lubomír Berka Tibor Tomkovič
Ramón Kajanek Róbert Lelkés
Komisia BOZP pracovala podľa schváleného programu:
vývoj pracovnej úrazovosti, pracovné úrazy v roku 2018
stav v dodávkach OOPP
aktualizácia IRA v oblasti BOZP
-Zhrnutie výsledkov roka 2017
Zemný plyn „on-line“
Kvalita a efektivita údržby
Ekonomické vyhodnotenie
Vyhodnotenie cieľov sekcií
–Ciele v roku 2018
Ciele sekcií
–Z oblasti ľudských zdrojov
Odmeňovanie v roku 2018
Finančné plnenia za rok 2017
Konto pracovného času v roku 2017
Dodatková dovolenka za rok 2017
Náhradný odpočinok v roku 2017
E-páska
Zlepšujeme našu spoločnosť
Hromadná dovolenka v roku 2018
dňa 20.2.2018 sa v Bratislave sa konalo zasadnutie podnikového výboru OZO SPP-D, ktoré viedol predseda POZ Pavol Korienek. Zasadnutie PV OZO SPP-D sa riadilo schváleným programom:
Pripomienkovanie Metodického pokynu “ Pracovný čas, zásady rozvrhnutia pracovného času a prestávky v práci“ v SPP-D.
Vážené odborárky, vážení odborári,
dovoľujeme si vás informovať, že dňa 5.12.2017 zástupcovia zamestnávateľa SPP – distribúcia, a. s., a zástupcovia Plynárenského odborového zväzu podpísali Dodatok č. 2 k platnej Kolektívnej zmluve SPP – distribúcia, a. s.. Kolektívna zmluva v znení dodatku č. 2 nadobudne účinnosť 1.1.2018 s výnimkou časti týkajúcej sa zmeny bodu 7. Cieľová odmena, ktorá nadobúda účinnosť dňom podpísania Dodatku č. 2 oprávnenými zástupcami oboch zmluvných strán.
Predseda POZ Pavol Korienek a predseda PV OZO SPP-D Milan Boris podpísali s generálnym riaditeľom SPP-D Ing. Martinom Hollým Dohodu o zavedení konta pracovného času v spoločnosti SPP-distribúcia, a.s. platnú pre roky 2018-2019. Podpísanie dohody bolo podmienené ako súčasť podpísania Dodatku č. 2 ku KZ SPP-D.
dňa 22.11.2017 sa konalo na Donovaloch zasadnutie PV OZO SPP-D. Predseda POZ Pavol Korienek a predseda PV OZO SPP-D Milan Boris informovali predsedov PV OZO SPP-D o priebehu rokovaní so zamestnávateľom ohľadom riešenie mzdového nárastu a príplatkov a úprav znenia kolektívnej zmluvy (podľa návrhu POZ), ktoré by v prípade dohody platili od 1.1.2018.
Zasadnutie PV OZO SPP sa riadilo schváleným programom:
Plnenie úloh z predchádzajúcich zasadnutí
Rokovanie o návrhu zamestnávateľa na riešenie mzdového nárastu a príplatkov, ktoré by v prípade dohody platili od 1.1.2018 (návrh dodatku č. 2 k súčasne platnej KZ SPP-D).
dňa 6.11.2018 bola podpísaná zástupcami POZ (predseda POZ Pavol Korienek a predseda PV OZO SPP Milan Boris) a zástupcom zamestnávateľa (generálny riaditeľ Ing. Martin Hollý) Dohoda o využití časti nevyčerpaných finančných prostriedkov.
Vzhľadom na to, že sociálny fond tvoria finančné prostriedky, ktoré sa používajú na realizáciu podnikovej sociálnej politiky v oblasti starostlivosti o zamestnancov a vzhľadom na to, že zamestnávateľ eviduje k 31.10.2017 zostatok nevyčerpaných finančných prostriedkov fondu tzv. prebytok, dohodli sa účastníci tejto dohody na nasledovnom osobitnom čerpaní časti nevyčerpaných prostriedkov sociálneho fondu v oblasti starostlivosti o zamestnancov:
na úhradu nákladov, ktoré zamestnávateľovi vznikli v súvislosti s nákupom tzv. „zdravotný balíčkov“ pre podporu zdravia zamestnancov v chrípkovej sezóne 2017/2018
na jednorazový príspevok na podporu športových aktivít zamestnancov v roku 2018
na pokrytie výdavkov (náklady na zabezpečenie dopravy a ubytovania pre zamestnancov), ktoré zamestnávateľovi vzniknú v súvislosti s vianočným podujatím plánovaným v roku 2018
Priebežné hodnotenie sekčných cieľov pre VZ
BOZP – aktuálne
Aktuality z oblasti ĽZ:
– čerpanie Sociálneho fondu (SF)
– Elektronická výplatná páska (EVP)
– Odmeňovanie zamestnancov SPP – distribúcia
– Informácia o návrhu zamestnávateľa k riešeniu mzdového nárastu a príplatkov od 1.1.2018 (návrh dodatku č. 2 k súčasne platnej KZ SPP-D)
– Náhradný odpočinok – návrh pravidiel
– Biele Vianoce SPP – distribúcia 2017
dňa 11.10.2017 bolo v Lučenci zasadnutie PV OZO SPP-D. Predseda POZ Pavol Korienek a predseda PV OZO SPP-D Milan Boris informovali predsedov PV OZO SPP-D o návrhu zamestnávateľa na riešenie mzdového nárastu a príplatkov, ktoré by v prípade dohody platili od 1.1.2018.
Príprava návrhu Kolektívnej zmluvy SPP-D na roky 2019-2021
dňa 13.9.2017 sa v Bratislave sa konalo zasadnutie podnikového výboru OZO SPP-D, ktoré viedol predsedu PV OZO SPP-D Milan Boris. Zasadnutie PV OZO SPP-D sa riadilo schváleným programom:
Rokovanie k prvému návrhu Kolektívnej zmluvy SPP-D na roky 2019-2021
Dňa 24.8.2017 sa konalo v Bratislave stretnutie k metodike výpočtu efektivity údržby na sekcii DU.
Na stretnutí sa zúčastnili:
Za POZ – Pavol Korienek – predseda POZ; Milan Boris – predseda PV OZO SPP-D; Marian Petrovič – predseda OZO Nitra; Stanislav Kamenský – predseda OZO Zvolen
Za SPP- D – Ing. František Kajánek – riaditeľ sekcie ĽZ, kvality, BOZP a E; Ing. Miroslav Horváth – riaditeľ sekcie údržby a merania; Ing. Rastislav Prelec – riaditeľ sekcie prevádzky siete a riadenia aktív; Ing. Peter Ďuračka – vedúci odboru financií ; Ing. Michal Urban – referent kontrolingu
Stretnutie inicioval POZ na základe podnetov od zamestnancov sekcie údržby. Na stretnutiach predsedníctva POZ s odborármi na ich členských schôdzach, členovia ZO upozorňovali na problémy, ktoré vyplývajú z výpočtu efektivity ich pracovnej činnosti (neovplyvniteľné ukazovatele zo strany zamestnancov, meniace sa podmienky výpočtu efektivity počas roka a pod.)
Stretnutie k metodike výpočtu efektivity údržby na sekcii DU sa konalo podľa nasledovného programu:
Princípy výpočtu efektivity
Princípy vyhodnotenia efektivity.
Zástupcovia zamestnávateľa prezentovali spôsob výpočtu efektivity podľa jednotlivých druhov údržby, kde sa efektivita počíta:
a) Preventívna údržba
b) Prešlá doba ciachu (PDC)
c) Údržba malých meradiel
d) Údržba veľkých meradiel
e) Korektívna údržba
f) Stavebno-montážna činnosť
Výsledky efektivity.
a) Preventívna údržba.
Vyhodnotenie efektivity preventívnej údržby je vyjadrené prostredníctvom skutočných výkonov k plánovaným výkonom. Tu zástupcovia POZ poukázali na zmeny v popise pracovných činností preventívnej údržby voči predchádzajúcim obdobiam (TON). Pravidlá pre Prevádzku a údržbu PZ v SPP – distribúcia, a.s. sa menia. V prípade rozšírenia činnosti by zmeny mali byť zohľadnené v jej časovom limite.
Zástupcovia POZ vo výpočte efektivity upozornili zamestnávateľa, že je potrebné vyžadovať od zamestnancov, aby pri odhlasovaní výkonov vykazovali pravdivé údaje o vykonanej práci a činnosti realizovali presne podľa postupu v TON. Taktiež upozornili na skryté hodiny (čas strávený vo vozidle pri výjazde na prácu z domu, ktorý nie je nikde vykazovaný). Týka sa to štartu z domu. Zástupcovia POZ upozornili aj na vykazovanie výkonov u nových zamestnancov, ktorí sú v procese zácviku. Tí samozrejme nemôžu dodržiavať časy podľa TON.
Zástupcovia POZ vo výpočte efektivity namietali, že porovnávanie odovzdaných výkonov k plánovaným výkonom (orientačné časy podľa TON) je v podstate v poriadku, ale v porovnávaní aktuálne odovzdaných výkonov s referenčnou hodnotou vytvorenou 3-ročným priemerom z minulosti nevidia zmysel. Porovnanie odovzdaných hodín s referenčnou hodnotou neodráža efektivitu výkonu činností, ale zmenu časovej náročnosti realizovanej údržby v čase.
b) Prešlá doba ciachu.
c) Údržba malých meradiel.
Efektivita PDC a údržby malých meradiel je takisto vyjadrená pomerom skutočných výkonov k plánovaným výkonom. Upozornenie zástupcov POZ na tie isté problémy, ako pri preventívnej údržbe.
d) Údržba veľkých meradiel.
Pri činnosti údržby veľkých meradiel sa porovnávajú skutočne odovzdané výkony s očakávaným plánom napočítaným na základe limitu a počtu kusov. Efektivita je počítaná zvlášť z každej činnosti MaT (činnosť pre dodávateľov, preventívne činnosti, korektívne činnosti, investičné projekty a doba jazdy) a následne navážená na základe odovzdaných výkonov.
U MaT sa to počíta týmto spôsobom, ale zástupcovia POZ upozornili na problém, kde MaT má postavený plán PaU na ročnej báze, takže vyhodnotenie či už mesačnej alebo kvartálnej efektivity, nie je merítkom plnenia. V preventívnej údržbe sa dajú počítať v reálnom čase len ciachové výmeny, ostatné činnosti v preventívnej údržbe sú podmienené klimatickými podmienkami (skr. skúšky, telemetria), činnosť pre dodávateľov a korektívna údržba sa nedá ovplyvniť zo strany pracovníkov MaT. Taktiež investičné projekty, aj keď sú plánované, ale nie vždy sa to dodrží zo strany dodávateľa rekonštrukčných prác a odberateľa. Tak isto nie je správne porovnávať nejaké spätné obdobie, kde v každom roku dochádza k dosť podstatným zmenám, čo do počtu údržbových položiek a časov. Z týchto dôvodov vyhodnotenie efektivity v rámci LC v dvoch kvartáloch stiahne do mínusu MaT.
Efektivita sa sleduje v štyroch nosných DVÚ 120; 320; 323; 220.
Vyhodnocovanie efektivity korektívnej údržby je nastavené na porovnávaní odovzdaných výkonov na jednotlivé DVU v roku, s porovnávaním priemeru na jednotlivé DVU za roky 2012 -2014 (tieto priemery sú platné pre celú sekciu DU).
Zástupcovia POZ vo výpočte efektivity namietali, že porovnávanie odovzdaných výkonov na jednotlivé DVU korektívnej údržby v roku, s porovnávaním priemeru na jednotlivé DVU za roky 2012 -2014 je problematické a nemá žiadnu výpovednú hodnotu (v tomto spätnom porovnávaní nevidia zmysel, lebo nikto nevie naplánovať koľko bude robiť napr. porúch a ako dlho mu bude trvať práca na ich odstraňovaní).
Nesúhlas vyjadrili zástupcovia POZ hlavne pri urgentných činnostiach hlásených monitorovacím centrom. Ide napríklad o vytyčovanie, kontrolu prípojok, náhle poruchy technologických objektov, či hlásenia únikov. Ide v zásade o činnosti vyžadujúce okamžitý výjazd a pri nich nie je možné zo strany zamestnancov ovplyvniť ani ich počet ani dobu jazdy.
Táto činnosť z pohľadu efektivity v procese nadstavovania.
Výnimky sa uplatňujú iba pri vyhodnotení efektivity korektívnej údržby a sú dohodnuté nasledovne:
poruchy spojené s veľkým výpadkom odberateľov (nad 50 OM)
kosenia a výruby väčšieho rozsahu, realizované pre účely inšpekcií
akcie väčšieho rozsahu realizované na podnet DP, mimo plán PaÚ
akcie väčšieho rozsahu realizované na základe výsledkov inšpekcií
Počas rokovania boli vzájomnou diskusiou a otázkami objasnené princípy výpočtu efektivity. Zástupcovia POZ opakovane upozorňovali aj na negatívny efekt výpočtu efektivity na sekcii údržby, ktorým sú nahnevaný a frustrovaný zamestnanci. Výpočet je pomerne zložitý, zamestnanci mu nie celkom rozumejú. Z výsledkov výpočtu nie je zrejmé, aké opatrenia je potrebné prijať na zvýšenie efektivity realizácie činností. Chýba tiež zoznam konkrétnych neefektívnych zákaziek pre ich analýzu a odstránenie neefektivity. Zástupcovia zamestnávateľa oponovali, že pre nich je výpočet efektivity potrebný na účel hodnotenia výkonu zamestnancov. Niektoré podnety zástupcov POZ zamestnávateľ vzal na vedomie a prehodnotí ich. Na záver sa účastníci stretnutia zhodli, že toto stretnutie k výpočtu efektivity nebolo posledné.
Predseda POZ Pavol Korienek (v zastúpení za predsedu PV OZO SPP-D) sa zúčastnil na pracovnom rokovaní s riaditeľom ĽZ Ing. Františkom Kajánkom.
Predmetom rokovania boli:
osobitná úprava výpočtu a výplaty VZM pre odbor údržby DU podľa Pravidiel odmeňovania zamestnancov. Predseda POZ upozornil na nespokojnosť zamestnancov so sekcie údržby DU s novým spôsobom výpočtu VZM. Pre veľkú časť zamestnancov je nový spôsob výpočtu VZM naviazaný na efektivitu a kvalitu údržby demotivujúci (samotnými zamestnancami neovplyvniteľný)
V dňoch 25.4. a 27.4.2017 sa konala kontrola stavu bezpečnosti a hygieny práce na pracovisku SPP-distribúcia,a.s Bratislava v súlade s plánom zväzových inšpekcií na rok 2017 v Plynárenskom odborovom zväze a s ustanovením § 149 Zákonníka práce a § 9 zákona č. 124 o BOZP. Kontrolu vykonal zväzový inšpektor BOZP pri POZ pán Ján BOTKA.
Odborová kontrola bola zameraná na:
následná kontrola na odstránenie nedostatkov z predchádzajúcej kontroly uvedených v protokole zo dňa 17.5.2016 (problematika manipulácie s odorantom a vozidlá na prepravu odorantu).
opakovaná kontrola na výkon zemných prác v SPP-distribúcia, a.s.
OOPP – vybavenie zamestnancov, ich používanie, vnútorná smernica ( v nadväznosti na nariadenie vlády SR č. 395/2006 Z. z.).
Predseda POZ Pavol Korienek, predseda PV OZO SPP-D Milan Boris a podpredsedníčka POZ Viera Uhrová sa zúčastnili na pracovnom rokovaní s riaditeľom ĽZ Ing. Františkom Kajánkom. Predmetom prerokovania boli nasledovné body:
informácia o zavedení elektronickej výplatnej pásky
návrh zmeny systému v hodnotení variabilnej zložky zamestnancov sekcie DU
návrh úpravy usmernenia k vykazovaniu pohotovosti mimo pracoviska a nadčasu z pohotovosti mimo pracoviska v Dochádzkovom systéme (riešenie problému nepretržitého denného odpočinku v podmienkach SPP-D)
Zhrnutie výsledkov roka 2016
Cieľová odmena za rok 2016
Pravidlá vianočnej odmeny (VO) a cieľovej odmeny (CO) pre rok 2017
Návrh zmeny systému v hodnotení zamestnancov v DU
Prehľad priznania počtu dní dodatkovej dovolenky vo vzťahu k ENN v roku 2016
Určenie dní pre čerpanie dodatkovej dovolenky v roku 2017
Práca v konte PČ mínus za obdobie 1 – 2/ 2017
Využívanie náhradného odpočinku v roku 2016
Sociálny fond (prehľad tvorby a čerpania v roku 2016 a plán tvorby a čerpania pre rok 2017)
Zamestnanecký prieskum spokojnosti – súhrnné info
Vyhodnotenie zákaziek DEME
Zhodnotenie vplyvu rizikovej segmentácie RS
V Bratislave sa konalo zasadnutie podnikového výboru OZO SPP-D, ktoré viedol predseda PV OZO SPP-D Milan Boris. Zasadnutie PV OZO SPP-D sa riadilo schváleným programom:
Informácie z PV OZO SPP-D
Predseda POZ Pavol Korienek (v zastúpení za predsedu PV OZO SPP-D) sa zúčastnili na pracovnom rokovaní s riaditeľom ĽZ Ing. Františkom Kajánkom. Predmetom rokovania bola informácia o pripravovaných organizačných zmenách k 1.4.2017
informácia o pripravovaných organizačných zmenách k 1.2.2017
stravovanie zamestnancov na pracovisku Bratislava (závodná jedáleň), úprava stravného
riešenie KPČ pre LC Žilina z dôvodu extrémnej zimy
Predseda POZ Pavol Korienek a predseda PV OZO SPP-D Milan Boris podpísali s generálnym riaditeľom SPP-D Ing. Martinom Hollým Dohodu o zavedení konta pracovného času v spoločnosti SPP-distribúcia, a.s. platnú pre rok 2017. Podpísaniu dohody predchádzal súhlas zo zasadnutia PV OZO SPP-D z 1.12.2016.
Prerokovanie návrhu Dohody o zavedení konta pracovného času v zmysle §87a ods. 1 ZP
Predseda POZ Pavol Korienek a predseda PV OZO SPP-D Milan Boris sa zúčastnili na pracovnom rokovaní s riaditeľom ĽZ Ing. Františkom Kajánkom. Predmetom prerokovania bolo odsúhlasenie výnimiek z krátenia nároku dovolenky nad rámec zákonníka práce v súlade s KZ SPP-D čl. 12 ods.2. Dovolenka nad základnú výmeru v zmysle ZP.
Na Donovaloch sa konalo zasadnutie podnikového výboru OZO SPP-D, ktoré viedol predsedu PV OZO SPP-D Milan Boris. Zasadnutie PV OZO SPP-D sa riadilo schváleným programom:
Organizácia volieb do DR SPP-D
Témy rokovania:
zamestnávateľ na požiadanie POZ vypracoval analýzu miezd v spoločnosti – porovnanie miezd v roku 2014 a 2015. Na rokovaní zamestnávateľ informoval a výsledku tejto analýzy.
pokračovanie konta pracovného času (KPČ)v nasledujúcich rokoch. Zamestnávateľ pripraví návrh KPČ pre členov PV OZO SPP-D a spoločne tento návrh prerokujú v mesiaci december 2016.
Predseda POZ Pavol Korienek (v zastúpení za predsedu PV OZO SPP-D) prerokoval žiadosť zamestnávateľa o prerokovanie výpovede v zmysle § 74 a § 240 ods. 9 Zákonníka práce so zamestnancami SPP-D (ukončenie pracovného pomeru podľa § 63 ods. 1 písm. b) zákonníka práce pre nadbytočnosť s účinnosťou k 1.9.2016. s nasledovným vyjadrením: Podnikový výbor odborových organizácií SPP-D, a.s. Vašu žiadosť prerokoval a so skončením pracovného pomeru výpoveďou s uvedenými zamestnancami nesúhlasí.
Predseda POZ Pavol Korienek (v zastúpení za predsedu PV OZO SPP-D) prerokoval a odsúhlasil žiadosť zamestnávateľa o posun pracovnej doby na sekcii DU z dôvodu vysokých denných teplôt na pracovisku.
Bolo zasadnutie podnikového výboru OZO SPP-D, ktoré viedol predseda POZ Pavol Korienek (v zastúpení za predsedu PV OZO SPP-D). Zasadnutie PV OZO SPP-D sa riadilo schváleným programom:
Informácia z POZ
Zhodnotenie výsledkov hospodárenia spoločnosti v roku 2016 k 31.5.2016, plnenie plánu za spoločnosť aj za jednotlivé sekcie
Informácia o pracovných úrazoch
Informácia o procese manažérskych kontrol kvality výkonu údržby na sekcii DU
Forma flexibility pracovného času – postup pri využívaní flexibility
Riešenie škodových udalostí
Problematika nového dochádzkového systému
Predseda POZ Pavol Korienek sa zúčastnil zasadnutia komisie BOZP v SPP-D ako člen komisie. Na komisii BOZP predložil zamestnávateľ správu o stave BOZP a vývoji pracovnej úrazovosti v spoločnosti SPP-D. Zamestnávateľ informoval o procese výberu nových dodávateľov OOPP (pracovná obuv – samostatný výber, odevy – samostatný výber). Predseda POZ informoval zamestnávateľa o plánovaných kontrolách úrovne BOZP v spoločnosti SPP-D, ktoré vykoná zväzový inšpektor za POZ.
Predseda PV OZO SPP-D Milan Boris prerokoval so zamestnávateľom v zmysle §68 ods. 1 písm. b) Zákonníka práce žiadosť o prerokovanie okamžitého skončenia pracovného pomeru so zamestnancom SPP-D za závažné porušenie pracovnej disciplíny.
Predseda PV OZO SPP-D Milan Boris prerokoval so zamestnávateľom v zmysle §30e odst 14. Zákona č. 355/2007 Z.z. žiadosť o odoslanie zamestnankyne SPP-D na mimoriadnu lekársku prehliadku vo vzťahu k práci.
Zhodnotenie výsledkov hospodárenia spoločnosti za rok 2015, plnenie plánu za spoločnosť aj za jednotlivé sekcie
Informácia GR o vplyve legislatívnych zmien na činnosť spoločnosti (neoprávnené odbery a falšovanie – v trestnom zákone)
Dôsledná kontrola dodávateľov, optimalizácia vozového parku, optimalizácia priestorov,
Vyplatenie CO zamestnancom za rok 2015 v plnej výške – prezentácia pravidiel pre vyplatenie CO
Stanovenie cieľov spoločnosti aj jednotlivých sekcií na rok 2016
Zameranie sa v roku 2016 na rozvoj firemnej kultúry, posilnenie interpretácie a komunikácie hodnôt spoločnosti voči zamestnancom
Informácia o dojednaných rekondičných pobytoch pre zamestnancov na rok 2016
Dohodnutie termínu čerpania hromadnej dovolenky
Vyhodnotenie čerpania sociálneho fondu za rok 2015
Zavedenie konta pracovného času – informácia o jeho využití od začiatku roku
Problematika poskytovania náhradného odpočinku medzi dvomi zmenami
Podnikový výbor OZO SPP-D prerokoval so zamestnávateľom zmeny v internom predpise „Pracovný čas, zásady rozvrhnutia pracovného času a prestávky v práci“ účinné od 1.1.2016. Návrh zmien zamestnávateľ predstavil zástupcom zamestnancov na stretnutí 26.11.2015. Pripomienky k navrhovaným zmenám interného predpisu mohli posielať predsedovia jednotlivých OZO do 7.12.2015. Pripomienky OZO boli predložené na rokovaní so zamestnávateľom, z ktorých niektoré zamestnávateľ akceptoval a zapracoval ich do interného predpisu.
Vážené odborárky, vážení odborári, dovoľujeme si Vás informovať, že dňa 20. novembra 2015 bola podpísaná so zamestnávateľom Dohoda o zavedení konta pracovného času (KPČ) v zmysle §87a, ods.1 Zákonníka práce. Táto dohoda bola uzavretá medzi POZ a spoločnosťou SPP-distribúcia, a.s. a je účinná od 1. januára 2016 do 31. decembra 2016.
Rokovania o zavedení KPČ prebiehali od 13.10.2015 (prvýkrát zasadala pracovná skupina v zložení zástupcov zamestnávateľa a POZ) do jej podpísania dňa 20.1.2016. Dohoda o KPČ je výsledkom viacerých rokovaní medzi POZ a zamestnávateľom a dohodnúť sa nebolo jednoduché.

References: § 152
 § 74
 § 63
 § 63
 § 74
 § 74
 § 63
 § 149
 § 9
 §87
 čl. 12
 § 74
 § 240
 § 63
 §68
 §30
 §87